
Parlamentul României

Camera Deputaţilor

	Comisia pentru buget, 

       finanțe și bănci
	Comisia pentru muncă şi 

                 protecţie socială

	       Nr. 7c-2/748
	                  Nr. 7c-9/847


                                                                                     Bucureşti, 16 iunie 2026
                                                                                       PL-x 415/2023
Către,
BIROUL PERMANENT 
AL CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru aprobarea Ordonanţei de urgenţã a Guvernului nr.34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis spre dezbatere pe fond, în procedură de urgență, Comisiei pentru buget, finanțe și bănci și Comisiei pentru muncă şi protecţie socială, cu adresa nr. PL-x 415/2023 din 19 iunie 2023. 
	PREŞEDINTE,

Bogdan-Iulian Huţucă


	PREŞEDINTE,

Adrian Solomon

Parlamentul României

Camera Deputaţilor
	Comisia pentru buget, 

    finanțe și bănci
	Comisia pentru muncă şi 

                     protecţie socială

	       Nr. 7c-9/748
	                      Nr. 7c-9/847


                                                                                       Bucureşti, 16 iunie 2026
                                                                                            PLx 415/2023
RAPORT COMUN

asupra
 Proiectului de Lege pentru aprobarea Ordonanţei de urgenţã a Guvernului nr.34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative
În conformitate cu prevederile art. 95 și art.118 alin.(3) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci și Comisia pentru muncă şi protecţie socială au fost sesizate, pentru dezbatere pe fond, în procedură de urgență, cu Proiectul de Lege pentru aprobarea Ordonanţei de urgenţã a Guvernului nr.34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis cu adresa nr. PL-x 415/2023 din 19 iunie 2023.
Senatul, în calitate de primă Cameră sesizată, a adoptat proiectul de lege în ședința din 12 iunie 2023, cu respectarea prevederilor art. 76, alin. (2) din Constituția României, republicată.

Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.495/15.05.2023)

· avizul favorabil al Consiliului Economic și Social (nr. 3117/11.05.2023)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/483/28.06.2023)

· avizul favorabil al Comisiei pentru sănătate şi familie (nr.4c-10/317/26.06.2023)

· avizul favorabil al Comisiei pentru învăţământ (nr.4c-11/316/28.06.2023)

· avizul favorabil al Comisiei pentru agricultură, silvicultură, industrie alimentară şi servicii specifice (nr.4c-5/401/28.06.2023)

· avizul favorabil al Comisiei pentru industrii şi servicii (nr.4c-3/379/13.09.2023)

· avizul favorabil al Comisiei pentru politică economică, reformă şi privatizare (nr.4c-1/409/25.09.2023)

· avizul favorabil al Comisiei juridice, de disciplină şi imunităţi (nr.4c-13/695/10.10.2023)

· avizul favorabil al Comisiei pentru administraţie publică şi amenajarea teritoriului (nr.4c-7/488/31.10.2023)

· avizul favorabil al Comisia pentru transporturi şi infrastructură (nr.4c-4/161/11.03.2025).
Proiectul de lege are ca obiect de reglementare aprobarea Ordonanţei de urgenţã a Guvernului nr.34/2023 prin care se stabilesc unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în sensul adoptării de măsuri care să limiteze creşterea cheltuielilor bugetare în anul 2023.
În conformitate cu prevederile art. 62, art. 64 și ale art. 133 din Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 24 octombrie 2023 şi au hotărât, cu majoritate de voturi (3 voturi împotrivă şi 2 abţineri), aprobarea proiectului de lege cu amendamente admise, redate în anexa care face parte integrantă din prezentul raport comun.

La lucrările comisiei au participat deputaţii conform listei de prezenţă.

La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, din partea Ministerului Muncii și Solidarităţii Sociale:

- dl Florin Sergiu Dobrescu – Secretar de Stat

- dna Mihaela Grecu – director.

Membrii Comisiei pentru buget, finanţe şi bănci au examinat proiectul de lege în ședința, cu prezență fizică și online, din data de 16 iunie 2026. La lucrările Comisiei, deputații și-au înregistrat prezența conform listei de prezență.   

La dezbaterea proiectului de lege a participat, în calitate de invitat, domnul Attila GYÖRGY, Subsecretar de stat în Ministerul Finanţelor.

În urma examinării proiectului de lege și a opiniilor exprimate, membrii Comisiei pentru buget, finanţe şi bănci au hotărât, cu majoritate de voturi, adoptarea proiectului de lege, cu amendamentele admise prezentate în anexă.

În urma finalizării dezbaterilor, membrii celor două comisii au hotărât, cu majoritate de voturi, să transmită plenului Camerei Deputaților prezentul raport comun prin care se propune adoptarea Proiectului de Lege pentru aprobarea Ordonanţei de urgenţã a Guvernului nr.34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu amendamente admise, prezentate în anexa care face parte integrantă din prezentul raport comun.

În raport cu obiectul şi conţinutul său, proiectul de lege face parte din categoria legilor ordinare. 

	PREŞEDINTE,

Bogdan-Iulian Huţucă


	PREŞEDINTE,

Adrian Solomon 

	SECRETAR,

Iulius – Marian Firczak 


	SECRETAR,

Marius-Constantin Budăi



	Şef serviciu, Giorgiana Ene

Consilier, Nuțica Neculae


	Şef birou, Lidia Vlădescu




Anexă
AMENDAMENTE ADMISE

În urma dezbaterilor, Comisiile au hotărât aprobarea proiectului de lege cu următoarele amendamente:

	Nr. crt.
	Text ordonanța de urgență 
	Text adoptat de Senat
	Text propus de comisii
(autor amendament)
	Motivare



	1. 
	__
	Titlul legii

LEGE

pentru aprobarea Ordonanţei de urgenţă a Guvernului nr.34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative


	Nemodificat 
	

	2. 
	__
	Articol unic. - Se aprobă Ordonanţa de urgenţă a Guvernului nr.34 din 12 mai 2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, publicată în Monitorul Oficial al Românei, Partea I, nr.415 din 15 mai 2023, cu următoarea completare:
	Articol unic. - Se aprobă Ordonanța de urgenţă a Guvernului nr.34 din 12 mai 2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, publicată în Monitorul Oficial al Românei, Partea I, nr.415 din 15 mai 2023, cu modificările și completările ulterioare, cu următoarele completări:
	Pentru respectarea exigențelor impuse de normele de tehnică legislativă.

Corelare cu amendamentele propuse prin prezentul raport.

	3. 
	Art.I. - (1) Prin derogare de la prevederile art. 49 alin. (4) din Legea nr. 500/2002 privind finanţele publice, cu modificările şi completările ulterioare, începând cu luna următoare intrării în vigoare a prezentei ordonanţe de urgenţă, până la 31 decembrie 2025, Guvernul aprobă lunar, prin memorandum, până la finele lunii în curs pentru luna următoare, limite lunare de credite de angajament şi credite bugetare în funcţie de evoluţia deficitului bugetar şi de evoluţia nivelului arieratelor, pentru ordonatorii principali de credite finanţaţi integral de la bugetul de stat, bugetul asigurărilor sociale de stat şi bugetele fondurilor speciale, în cadrul cărora ordonatorii principali de credite încheie angajamente legale, respectiv deschid şi repartizează credite bugetare pentru bugetul propriu şi pentru instituţiile publice subordonate.

(alin.(1) modificat prin OUG 81/2023)

(11) Prin excepţie de la prevederile alin. (1), Guvernul aprobă lunar, prin memorandum, până la finele lunii în curs pentru luna următoare, limite lunare de credite de angajament şi credite bugetare, atât pentru structurile cu personalitate juridică prevăzute la art. 80 alin. (2) din Legea nr. 304/2022 privind organizarea judiciară, cât şi pentru ordonatorul principal de credite al acestora, cu modificările ulterioare.
(alin.(11) introdus prin OUG 81/2023)

(2) Prin excepţie de la prevederile alin. (1), nu se aprobă limite lunare de credite de angajament şi credite bugetare pentru:

a) dobânzi;

b) proiecte cu finanţare din fonduri externe nerambursabile;

c) proiecte cu finanţare din Planul naţional de redresare şi rezilienţă al României;

d) împrumuturi şi rambursări de credite;

e) transferuri de echilibrare către bugetele de asigurări sociale.

(3) Se autorizează ministrul finanţelor să aprobe modificarea limitelor unor ordonatori principali de credite stabilite potrivit dispoziţiilor alin. (1) ca urmare a:

a) utilizării, în condiţiile legii, a fondurilor la dispoziţia Guvernului;

b) utilizării mecanismului de asigurare a fondurilor necesare pentru compensarea facturilor la energie şi gaze naturale, reglementat de art. 15 din Ordonanţa de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022-31 martie 2023, precum şi pentru modificarea şi completarea unor acte normative din domeniul energiei, aprobată cu modificări şi completări prin Legea nr. 206/2022, cu modificările şi completările ulterioare;

c) utilizării sumelor primite prin donaţii şi sponsorizări, conform art.63 din Legea nr. 500/2002, cu modificările şi completările ulterioare.


	Nemodificat 
	Nemodificat 
	

	4. 
	Art.II. - (1) Conducătorii autorităţilor şi instituţiilor publice, astfel cum sunt definite la art. 2 alin. (1) pct. 30 din Legea nr. 500/2002, cu modificările şi completările ulterioare, indiferent de modul de finanţare şi subordonare, au obligaţia de a dispune măsurile necesare în vederea reducerii cu 10% a cheltuielilor aprobate pe anul 2023 la titlul "Bunuri şi servicii", exclusiv sumele nerepartizate în conformitate cu prevederile art. 21 alin. (5) din Legea nr. 500/2002, cu modificările şi completările ulterioare.
(alin.(1) modificat prin Legea nr.230/2023)

(2) În cazuri temeinic justificate, ordonatorul principal de credite poate aproba ordonatorilor secundari şi/sau terţiari de credite din subordine depăşirea nivelului prevăzut la alin.(1), situaţie în care respectarea condiţionalităţii prevăzute la alin. (1) se urmăreşte cumulat la nivel de ordonator principal de credite, pentru fiecare sursă de finanţare în parte.

(3) Prevederile alin. (1) nu se aplică pentru cheltuielile cu medicamentele şi materialele sanitare, cu serviciile medicale, pentru cheltuielile cu acţiuni şi programe de sănătate, pentru cheltuielile aferente susţinerii desfăşurării Programului naţional "Timişoara - Capitală Europeană a Culturii în anul 2023" cu respectarea prevederilor cadrului legislativ specific în vigoare, precum şi în cazul cheltuielilor aferente unităţilor de învăţământ preuniversitar şi universitar.
(alin.(3) modificat prin Legea nr.230/2023)


	Nemodificat 
	Nemodificat 
	

	5. 
	Art.III, alin.(1) – (3)

Art. III. - (1) În anul 2023, începând cu data intrării în vigoare a prezentei ordonanţe de urgenţă, autorităţilor şi instituţiilor publice, indiferent de modul de finanţare şi subordonare, inclusiv activităţilor finanţate integral din venituri proprii înfiinţate pe lângă acestea, li se interzice achiziţionarea, preluarea în leasing sau închirierea de:

a) autoturisme, astfel cum sunt acestea definite la art. 3 pct. 2 din Ordonanţa Guvernului nr. 27/2011 privind transporturile rutiere, aprobată cu modificări şi completări prin Legea nr. 109/2014, cu modificările şi completările ulterioare;

b) mobilier şi aparatură birotică, aşa cum sunt prevăzute în grupa 3 "Mobilier, aparatură birotică, sisteme de protecţie a valorilor umane şi materiale şi alte active corporale", subgrupele 3.1. "Mobilier" şi 3.2. "Aparatură birotică" din cadrul Hotărârii Guvernului nr. 2.139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările ulterioare, precum şi obiecte de inventar de natura acestora, în scopul dotării spaţiilor cu destinaţia de birou.
(2) Asigurarea necesităţilor de bunuri prevăzute la alin. (1) se realizează numai prin redistribuiri din cadrul aceleiaşi instituţii sau de la alte instituţii publice.

(3) Fac excepţie de la prevederile alin. (1) şi (2):

a) autorităţile şi instituţiile publice nou-înfiinţate după data intrării în vigoare a prezentei ordonanţe de urgenţă, numai în primul an de funcţionare, dacă acestea nu provin din restructurarea şi/sau reorganizarea altor instituţii publice, deja existente;

b) obiectivele de investiţii cu punere în funcţiune după data intrării în vigoare a prezentei ordonanţe de urgenţă;

c) achiziţiile efectuate în cadrul proiectelor finanţate din fonduri externe nerambursabile şi proiectelor cu finanţare din Planul Naţional de Redresare şi Rezilienţă al României;

d) autoturismele a căror achiziţie se realizează în cadrul Programului privind reducerea emisiilor de gaze cu efect de seră în transporturi prin promovarea vehiculelor de transport rutier nepoluante din punct de vedere energetic, finanţat din Fondul pentru mediu precum şi în cadrul Programului de stimulare a înnoirii Parcului auto naţional 2020-2024, potrivit Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.


	Nemodificate
	Nemodificate
	

	6. 
	__
	- La articolul III, după litera d) a alineatului (3) se introduce o nouă literă, lit.e), cu următorul cuprins:

„e) închirierea de autoturisme pentru organizarea summiturilor, vizitelor oficiale şi de stat ale delegaţiilor străine în România, precum şi închirierea de autoturisme, pe plan local, necesare pentru deplasarea delegaţiilor oficiale şi de însoţire ale României în străinătate.”


	Se elimină.

Autori: membrii Comisiei pentru buget şi membrii Comisiei pentru muncă

	Pentru respectarea exigențelor impuse de normele de tehnică legislativă.

Reglementarea vizează introducerea unei excepţii de la interdicţiile prevăzute la art.III alin.(1), interdicţii ce îşi produc efectele de la data intrării în vigoare a OUG nr.34/2023, termen deja depăşit, ceea ce ar avea drept efect încălcarea principiului constituţional al neretroactivităţii legii. 



	7. 
	__
	__
	1. La articolul III, după alineatul (3) se introduce un nou alineat, alin.(31), cu următorul cuprins:

“(31) Începând cu data intrării în vigoare a legii de aprobare a prezentei ordonanțe de urgență, fac excepţie de la prevederile alin.(1) şi (2):

a) închirierea de autoturisme pentru organizarea summiturilor, vizitelor oficiale și de stat ale delegațiilor străine în România, precum și închirierea de autoturisme, pe plan local, necesare pentru deplasarea delegațiilor oficiale și de însoțire ale României în străinătate;

b) achiziţiile efectuate în cadrul proiectelor finanțate potrivit:

        i)  Hotărârii Guvernului nr. 973/2012 privind privind aprobarea procedurii de acordare a sumelor din bugetul de stat, prin bugetul Ministerului Muncii, Familiei şi Protecţiei Sociale, pentru finanţarea unor cheltuieli de investiţii şi reparaţii capitale pentru centrele de zi şi rezidenţiale, cu modificările şi completările ulterioare; 

         ii) Hotărârii Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate", cu modificările ulterioare; 

        iii) Hotărârii Guvernului nr. 193/2018 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale în vederea asigurării tranziţiei tinerilor cu dizabilităţi de la sistemul de protecţie specială a copilului către sistemul de protecţie a persoanelor adulte cu dizabilităţi”, cu modificările ulterioare;
         iv) Hotărârii Guvernului nr. 435/2022 privind aprobarea unor programe de interes naţional pentru dezvoltarea serviciilor sociale pentru persoanele vârstnice."

Autori:
Lit.a) – membrii Comisiei pentru buget şi membrii Comisiei pentru muncă

Lit.b) - deputaţi Simona Bucura-Oprescu şi Nicolae Pavelescu

	Pentru respectarea exigențelor impuse de normele de tehnică legislativă - introducerea unor excepţii de la interdicţiile prevăzute de art.III, cu aplicabilitate de la data intrării în vigoare a legii de aprobare a ordonanţei de urgenţă.

Proiectele depuse de autoritățile locale, precum și de organizațiile neguvernamentale acreditate și licențiate în furnizarea unor servicii sociale destinate persoanelor vârstnice, persoanelor cu dizabilități să poată include și dotări dintre cele exceptate, pentru buna funcționare și atingerea standardelor  de calitate necesare pentru aceste servicii sociale acreditate (ex. mașini de spălat rufe, mașini de spălat vase, aspiratoare, mobilier bucătărie și spații sociale, autovehicule Program “Masa pe roți” / Cantine sociale etc.), efectuate în cadrul proiectelor finanţate potrivit acestor hotărâri ale Guvernului.

	8. 
	Art.III alin. (4) - (5)

(4) Achiziţiile publice aflate în curs de desfăşurare la data intrării în vigoare a prezentei ordonanţe de urgenţă se vor definitiva pe baza prevederilor legale în vigoare la data iniţierii procedurilor respective, numai în condiţiile în care autoritatea contractantă a transmis deja, până la data intrării în vigoare a prezentei ordonanţe de urgenţă, spre publicare anunţul sau invitaţia de participare.

(5) Începând cu data intrării în vigoare a prezentei ordonanţe de urgenţă încetează toate procedurile de achiziţie publică pentru bunurile prevăzute la alin. (1) lit. a) pentru care nu a fost parcursă etapa de comunicare a rezultatului procedurii de achiziţie publică.

	Nemodificate
	Nemodificate
	

	9. 
	Art.IV alin.(1)

Art. IV. - (1) În anul 2023, începând cu data intrării în vigoare a prezentei ordonanţe de urgenţă, se suspendă ocuparea prin concurs sau examen a posturilor vacante sau temporar vacante, cu excepţia posturilor unice din:

a) instituţiile şi autorităţile publice, astfel cum sunt definite la art.2 alin.(1) pct. 30 din Legea nr. 500/2002, cu modificările şi completările ulterioare;

b) instituţiile publice locale, astfel cum sunt definite la art. 2 alin. (1) pct. 39 din Legea nr. 273/2006 privind finanţele publice locale, cu modificările şi completările ulterioare.

	Nemodificat  
	Nemodificat 
	

	10. 
	__
	__
	2. La articolul IV, după alineatul (1) se introduce un nou alineat, alin.(11), cu următorul cuprins:

„(11) Începând cu data intrării în vigoare a legii de aprobare a prezentei ordonanţe de urgenţă, fac excepţie de la prevederile alin. (1) furnizorii publici de servicii sociale prevăzuţi de Legea asistenţei sociale nr. 292/2011, cu modificările și completările ulterioare, posturile putând fi ocupate cu încadrarea în bugetul aprobat.”

Autor: deputat Csép Éva-Andrea

	Pentru respectarea exigențelor impuse de normele de tehnică legislativă.

Este necesară exceptarea acestor posturi de la interdicţia ocupării pentru respectarea acreditărilor şi procesului de certificare a îndeplinirii de către furnizori şi serviciile sociale acordate a criteriilor, indicatorilor, precum şi a standardelor de calitate reglementate pentru fiecare tip de serviciu.



	11. 
	Art.IV alin.(2) – (13)

(2) În sensul prezentei ordonanţe de urgenţă, prin post unic se înţelege:

a) acel post ale cărui atribuţii, prin conţinutul şi natura lor, sau responsabilităţi stabilite nu se regăsesc într-o altă structură organizatorică;

b) un post dintre cele aflate în structura în care există numai posturi vacante.

(3) Prin excepţie de la prevederile alin. (1), proiectul-pilot al concursului pentru ocuparea unor funcţii publice vacante aflat în desfăşurare se derulează în continuare, în condiţiile prevăzute la art. 619 şi în anexa nr. 9 la Ordonanţa de urgenţă a Guvernului nr.57/2019 privind Codul administrativ, cu modificările şi completările ulterioare.

(4) Prin excepţie de la prevederile alin. (1), prin memorandum iniţiat de Ministerul Educaţiei şi aprobat în şedinţa de Guvern, se poate aproba organizarea de concursuri pentru ocuparea posturilor didactice, didactice auxiliare şi nedidactice, precum şi a funcţiilor de conducere, vacante sau temporar vacante, din unităţile de învăţământ preuniversitar şi instituţiile de învăţământ superior.

(5) Prin excepţie de la prevederile alin. (1), în cazuri temeinic justificate, prin memorandum aprobat în şedinţa Guvernului se poate aproba organizarea de concursuri sau examene pentru ocuparea posturilor vacante sau temporar vacante din instituţiile şi autorităţile publice prevăzute la alin. (1) lit.a), cu justificarea necesităţii şi cu încadrarea în cheltuielile de personal aprobate cu această destinaţie în buget, respectiv prin memorandum aprobat în şedinţa Guvernului, iniţiat de Ministerul Dezvoltării, Lucrărilor Publice şi Administraţiei, pentru ocuparea posturilor vacante sau temporar vacante din instituţiile publice locale prevăzute la alin. (1) lit. b) .

(6) Pentru posturile pentru care s-a afişat rezultatul selecţiei dosarelor de concurs anterior intrării în vigoare a prezentei ordonanţe de urgenţă se pot continua procedurile de ocupare a acestora, conform prevederilor în vigoare la data publicării anunţului privind concursul.

(7) În termen de 2 zile lucrătoare de la data intrării în vigoare a prezentei ordonanţe de urgenţă, autorităţile şi instituţiile publice au obligaţia să publice pe site-ul propriu un anunţ cu privire la posturile care îndeplinesc cerinţele prevăzute la alin. (6) şi pentru care concursul poate continua.

(8) Concursurile organizate şi desfăşurate cu nerespectarea prevederilor alin. (2) şi (4)-(7) sunt nule de drept. Nulitatea se constată de instanţa competentă, în condiţiile legii.

(9) Prin derogare de la prevederile art. 506 alin.(8) din Ordonanţa de urgenţă a Guvernului nr. 57/2019, cu modificările şi completările ulterioare, pe perioada aplicării măsurii prevăzute la alin.(1), transferul la cerere se face la solicitarea funcţionarului public, cu aprobarea conducătorului autorităţii sau instituţiei publice în care urmează să îşi desfăşoare activitatea funcţionarul public, precum şi a conducătorului autorităţii sau instituţiei publice în care îşi desfăşoară activitatea funcţionarul public.

(10) Autoritatea sau instituţia publică în cadrul căreia s-a aprobat transferul la cerere al funcţionarului public înştiinţează în termen de 2 zile lucrătoare de la data aprobării cererii de transfer autoritatea sau instituţia publică în cadrul căreia îşi desfăşoară activitatea funcţionarul public despre aprobarea cererii de transfer.

(11) Conducătorul autorităţii sau instituţiei publice de la care se transferă funcţionarul public are obligaţia să emită actul administrativ de modificare a raporturilor de serviciu sau, în situaţia în care este afectată derularea corespunzătoare a activităţii la nivelul structurii în care este încadrat funcţionarul public, să comunice refuzul motivat al transferului la cerere, în termen de 5 zile lucrătoare de la primirea înştiinţării prevăzute la alin. (10) Transferul la cerere operează de la data modificării raportului de serviciu, stabilită prin actul administrativ emis de conducătorul autorităţii sau instituţiei publice de la care se transferă funcţionarul public şi care nu poate depăşi 30 de zile calendaristice de la data emiterii actului administrativ.

(12) Cererile de transfer depuse anterior intrării în vigoare a prezentei ordonanţe de urgenţă se soluţionează potrivit prevederilor în vigoare la data depunerii cererii de transfer de către funcţionarul public.

(13) Prin derogare de la prevederile art. 510 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare, pe perioada aplicării măsurii prevăzute la alin. (1), funcţiile publice de conducere pot fi exercitate cu caracter temporar, fără obligativitatea organizării unor concursuri, cu notificarea prealabilă a Agenţiei Naţionale a Funcţionarilor Publici cu 5 zile înainte de dispunerea măsurii.


	Nemodificate
	Nemodificate
	

	12. 
	Art.V. - Prin derogare de la prevederile art. 23 alin. (1) din Legea responsabilităţii fiscal-bugetare nr. 69/2010, republicată, cu modificările şi completările ulterioare, şi ale art. 21 alin. (7) din Legea nr. 500/2002, cu modificările şi completările ulterioare, în anul 2023, creditele de angajament şi creditele bugetare reţinute, în proporţie de 10% în bugetul de stat, în bugetul asigurărilor sociale de stat şi bugetul asigurărilor pentru şomaj se anulează cu ocazia primei rectificări bugetare, cu excepţia cheltuielilor de investiţii, a cheltuielilor cu stocurile rezervă de stat şi de mobilizare şi a cheltuielilor aferente despăgubirilor civile.

(Art.V a fost abrogat prin OUG nr.78/2023)


	Nemodificat 
	__
	

	13. 
	Art.VI. - Prin derogare de la prevederile art. 47 alin. (9) şi (10) din Legea nr. 500/2002, cu modificările şi completările ulterioare, în anul 2023, începând cu data intrării în vigoare a prezentei ordonanţe de urgenţă, se autorizează ordonatorii principali de credite să efectueze virări de credite bugetare şi credite de angajament între programe pe tot parcursul anului, peste limita prevăzută, cu încadrarea în prevederile bugetare aprobate, cu modificarea corespunzătoare a anexei nr. 3/xx/27 "Fişa programului bugetar".


	Nemodificat 
	Nemodificat 
	

	14. 
	Art. VII. -  Articolul 11 din Legea nr. 133/2019 pentru înfiinţarea Agenţiei pentru Calitatea şi Marketingul Produselor Agroalimentare, publicată în Monitorul Oficial al României, Partea I, nr. 576 din 15 iulie 2019, cu modificările ulterioare, se modifică şi va avea următorul cuprins:

"- Art. 11. - Prezenta lege intră în vigoare la data de 1 ianuarie 2024.”


	Nemodificat 
	Nemodificat 
	

	15. 
	Art. VIII. - În anul 2023, începând cu data intrării în vigoare a prezentei ordonanţe de urgenţă, prin derogare de la prevederile art. 374 alin. (5) şi (7) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, persoanele şi durata activităţii desfăşurate în regim de telemuncă se stabilesc de către conducătorii autorităţilor şi instituţiilor publice, indiferent de modul de finanţare şi subordonare.

	Nemodificat 
	Nemodificat 
	

	16. 
	Art. IX. - (1) În cursul anului 2023, începând cu data intrării în vigoare a prezentei ordonanţe de urgenţă, în situaţia în care fondurile asigurate din contul de disponibil prevăzut la art. 15 alin. (6) din Ordonanţa de urgenţă a Guvernului nr. 27/2022, aprobată cu modificări şi completări prin Legea nr. 206/2022, cu modificările şi completările ulterioare, nu asigură plata integrală a cererilor de decontări transmise conform prevederilor acestui act normativ, Ministerul Muncii şi Solidarităţii Sociale şi Ministerul Energiei pot aloca, din bugetul propriu, fonduri pentru plata acestora.

(2) În aplicarea prevederilor alin. (1), prin derogare de la prevederile art. 47 alin. (8)-(10) din Legea nr. 500/2002, cu modificările şi completările ulterioare, în anul 2023, începând cu data intrării în vigoare a prezentei ordonanţe de urgenţă, se autorizează Ministerul Energiei şi Ministerul Muncii şi Solidarităţii Sociale să efectueze virări de credite bugetare şi credite de angajament, în cadrul capitolului bugetar, între capitole bugetare şi între programe, peste limitele prevăzute, cu încadrarea în prevederile bugetare aprobate, în vederea asigurării fondurilor necesare prevăzute la art. 7 şi 71 din Ordonanţa de urgenţă a Guvernului nr. 27/2022, aprobată cu modificări şi completări prin Legea nr. 206/2022, cu modificările şi completările ulterioare.


	Nemodificat 
	Nemodificat 
	

	17. 
	Art. X. - La articolul III din Ordonanţa de urgenţă a Guvernului nr. 16/2021 pentru modificarea şi completarea Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art. II din Ordonanţa de urgenţă a Guvernului nr. 42/2020, publicată în Monitorul Oficial al României, Partea I, nr. 252 din 12 martie 2021, cu modificările ulterioare, alineatul (1) se modifică şi va avea următorul cuprins:

"(1) Începând cu data intrării în vigoare a prezentei ordonanţe de urgenţă şi până la data de 30 iunie 2022, acordarea grantului se realizează conform Schemei de ajutor de stat prevăzută la art. II din Ordonanţa de urgenţă a Guvernului nr. 42/2020 pentru modificarea şi completarea Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii - IMM INVEST ROMÂNIA, precum şi pentru aprobarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată cu modificări şi completări prin Legea nr. 75/2020, cu modificările şi completările ulterioare. Perioada în care se poate efectua plata grantului este cuprinsă între data intrării în vigoare a prevederilor prezentei ordonanţe de urgenţă şi data de 31 decembrie 2023 inclusiv."
	Nemodificat 
	Nemodificat 
	

	18. 
	Art. XI. - (1) Pentru o perioadă de 24 de luni de la data intrării în vigoare a prezentei ordonanţe de urgenţă, autorităţile contractante care atribuie contracte de achiziţie publică ce au ca obiect produse agroalimentare aplică criteriul de atribuire cel mai bun raport calitate-preţ, în conformitate cu prevederile art. 187 alin. (3) lit. a) din Legea nr. 98/2016 privind achiziţiile publice, cu modificările şi completările ulterioare.

(2) Ponderea stabilită pentru factorul de evaluare privind calitatea este de 60% din punctajul total şi este compusă din: 30% pentru factorul "lanţul de aprovizionare" şi 30% pentru realizarea unei etape de producţie în regiunea de dezvoltare unde îşi are sediul autoritatea contractantă, astfel cum este prevăzut la art. 8 din Legea nr. 315/2004 privind dezvoltarea regională în România, cu modificările şi completările ulterioare.

(3) În sensul prezentului articol, prin "lanţul de aprovizionare" se înţelege circuitul de aprovizionare care implică un număr de operatori economici responsabili de producerea, fabricarea şi comercializarea produselor care fac obiectul achiziţiilor publice prevăzute la alin.(1) .

(4) În scopul asigurării unei eficienţe calitative a produselor agroalimentare achiziţionate de autorităţile contractante, algoritmul de calcul al punctajului aferent factorului de evaluare "lanţul de aprovizionare" va fi unul de tip invers proporţional, în sensul că un număr mai mic de operatori economici implicaţi în lanţul de aprovizionare va primi un punctaj mai mare.

(5) Operatorii economici au obligaţia de a deţine autorizaţie/înregistrare sanitară veterinară şi pentru siguranţa alimentelor care figurează în registrele de evidenţă a unităţilor autorizate/ înregistrate gestionate de către autoritatea competentă şi de a respecta prevederile art. 18 din Regulamentul (CE) nr. 178/2002 al Parlamentului European şi al Consiliului din 28 ianuarie 2022 de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare, cu modificările şi completările ulterioare.


	Nemodificat 
	Nemodificat 
	

	19. 
	Art. XII. - (1) În anul 2023, începând cu data intrării în vigoare a prezentei ordonanţe de urgenţă, personalul din cadrul autorităţilor şi instituţiilor publice, indiferent de modul de subordonare şi de finanţare, poate deţine calitatea de membru al consiliului de administraţie şi/sau de membru al consiliului de supraveghere la maximum două întreprinderi publice sau în organele de conducere ale altor entităţi deţinute de stat sau de unităţile administrativ-teritoriale al căror sediu se află pe teritoriul României.

(2) În termen de 30 de zile de la data intrării în vigoare a prezentei ordonanţe de urgenţă sau de la data numirii, după caz, personalul prevăzut la alin. (1), numit ca membru în mai multe consilii de administraţie şi/sau de supraveghere la întreprinderile publice sau în organele de conducere ale altor entităţi deţinute de stat sau de unităţile administrativ-teritoriale, îşi va exercita opţiunea.

(3) În situaţia în care personalul prevăzut la alin. (1) nu îşi exercită dreptul de opţiune în termenul prevăzut la alin. (2), acesta îşi pierde de drept calitatea de membru din toate consiliile de administraţie şi/sau de supraveghere ale întreprinderilor publice sau în organele de conducere ale altor entităţi deţinute de stat sau de unităţile administrativ-teritoriale.


	Nemodificat 
	Nemodificat 
	

	20. 
	Art.XIII. - (1) Prevederile art. III se aplică şi operatorilor economici prevăzuţi la art. 1 din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare.

(2) Interdicţia prevăzută la art. III nu se aplică operatorilor economici prevăzuţi la alin. (1) care achiziţionează bunurile respective în vederea realizării activităţilor specifice obiectului de activitate stabilit prin actul de înfiinţare.

	21. 
	Art. XIV. - De la data intrării în vigoare a dispoziţiilor prezentei ordonanţe de urgenţă, Guvernul poate adopta proiecte de acte normative/documente de politici publice a căror aplicare atrage micşorarea veniturilor sau majorarea cheltuielilor aprobate prin buget, doar dacă acestea sunt însoţite de fişa financiară întocmită conform art. 15 din Legea nr. 500/2002, cu modificările şi completările ulterioare, şi art. 15 sau 21, după caz, din Legea nr. 69/2010, republicată, cu modificările şi completările ulterioare, precum şi de declaraţia conform căreia majorarea de cheltuială este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.


	Nemodificat 
	Nemodificat 
	

	22. 
	Art. XV. - În anul 2023, începând cu data intrării în vigoare a prezentei ordonanţe de urgenţă, sumele prevăzute în bugetele ordonatorilor principali de credite ai bugetului de stat, ce se repartizează, în condiţiile legii, entităţilor de drept privat aflate în subordinea, coordonarea sau autoritatea instituţiilor publice, se vor utiliza cu prioritate pentru plata obligaţiilor către bugetul general consolidat.

	Nemodificat 

	23. 
	Art. XVI. - (1) Termenul prevăzut la art. 142 alin. (10) din Legea nr.304/2022 privind organizarea judiciară se prorogă până la data de 31 decembrie 2023.

(2) În interiorul termenului prevăzut la alin. (1), Înalta Curte de Casaţie şi Justiţie are obligaţia de a derula şi încheia procesul de dobândire a deplinei capacităţi instituţionale necesare gestionării bugetului prevăzut la art. 142 alin. (2) din Legea nr. 304/2022.


	Nemodificat 
	Nemodificat 
	

	24. 
	Art. XVII. - Ordonanţa de urgenţă a Guvernului nr. 57/2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019, cu modificările şi completările ulterioare, se modifică şi se completează după cum urmează:

1. La articolul 546, literele a) - h) se modifică şi vor avea următorul cuprins:
"a) 9 posturi pentru cabinetul prim-ministrului;

b) 6 posturi pentru cabinetul viceprim-ministrului cu portofoliu, ministrului de stat;

c) 4 posturi pentru cabinetul viceprim-ministrului fără portofoliu;

d) 4 posturi pentru cabinetul ministrului, secretarului general al Guvernului şi şefului Cancelariei Prim-Ministrului;

e) 4 posturi pentru cabinetul ministrului delegat;

f) 2 posturi pentru cabinetul secretarului general adjunct al Guvernului, secretarului de stat şi asimilatului acestuia din cadrul ministerelor şi aparatului de lucru al Guvernului şi consilierului de stat;

g) 2 posturi pentru cabinetul conducătorului de organ de specialitate al administraţiei publice centrale, cu rang de secretar de stat;

h) 1 post pentru cabinetul subsecretarului de stat şi asimilatului acestuia din cadrul aparatului de lucru al Guvernului din cadrul ministerelor şi al celorlalte organe de specialitate ale administraţiei publice centrale;"

2. La articolul 548 alineatul (2), după litera c) se introduce o nouă literă, lit. d), cu următorul cuprins:
"d) la solicitarea demnitarului sau ca urmare a unor modificări legislative."

	Nemodificat 

	25. 
	Art. XVIII. - Încadrarea în numărul de posturi prevăzut la art. 546 lit. a)-h) din Ordonanţa de urgenţă a Guvernului nr. 57/2019, cu modificările şi completările ulterioare, astfel cum este modificat prin art. XVII pct. 1 din prezenta ordonanţă de urgenţă, se realizează cu respectarea prevederilor Legii nr. 53/2003 - Codul muncii, republicată, cu modificările şi completările ulterioare.


	Nemodificat 
	Nemodificat 

